বাংলাদেশী ৫০ টাকার নোট

বাংলাদেশী ৫০ টাকার নোট  ১৯৭৬ সালের ১ মার্চ ইস্যু হওয়া বাংলাদেশী টাকার একটি নোট।

ইতিহাস
৫০ টাকার নোট ১৯৭৬ সালের ১ মার্চ প্রথম ইস্যু করা হয়। নোটের সম্মুখে তারা মসজিদের চিত্র ও পেছনে চা বাগানের চিত্র ছিল।

১৯৭৯ সালে নোটটি পরিবর্তন করে  সাত গম্বুজ মসজিদের চিত্র নিয়ে নোট ইস্যু করা হয়। পেছন দিকে কোন পরিবর্তন করা হয়না।

১৯৮৭ সালের ২৪ আগস্টে নোটের পরিবর্তন করা হয়। নোটে জাতীয় স্মৃতিসৌধের চিত্রযুক্ত নোট ইস্যু করা হয়। পিছনে স্থপতি লুই আই কানের নকশায় আঁকা ঢাকার জাতীয় সংসদ ভবনের চিত্র।

১৯৯৯ সালের ২২ আগস্ট  এই নোট ইস্যু করা হয়। নোটের সম্মুখে ছিল জাতীয় সংসদ ভবনের চিত্র এবং পিছনে ছিল বাঘা মসজিদের চিত্র।

২০০৩ সালের ১২ মে নোটের রঙ  ঈষৎ পরিবর্তন হয়। তবে চিত্রের পরিবর্তন করা হয়নি।

২০১২ সালের ৭ই মার্চ, নতুন ৫০ টাকার নোট ইস্যু হয়। প্রায় ২.৫ কোটি নোট ছাপানো হয়েছিল, তবে তা ব্যাংক সেদিনই তুলে নেয়। মূলত জয়নুল আবেদিনের নামের বানান ভুলের জন্য এমনটি করা হয়েছিল।

বৈশিষ্ট্য
আরো পড়ুন
 বাংলাদেশী ১০ টাকার নোট
 বাংলাদেশী ২০ টাকার নোট

তথ্যসূত্র

বিষয়শ্রেণী:বাংলাদেশের ব্যাংক নোট